Document ID: /roh_data/filtered/fineweb-2-filterrobots_roh.jsonl.gz/17509

En il terz quartal da quest onn ha registrà il Secretariat da stadi per migraziun 4’793 dumondas d’asil. Quai è in terz pli paucas dumondas co l’onn passà. Ils pli blers requirents d’asil vegnan da l’Eritrea, da la Siria, l’Afghanistan e da Somalia.
Il motiv per il svilup saja la reducziun da la migraziun sur la Mar Mediterrana dapi il fanadur. Da l’autra vart na saja la Svizra betg in pajais primar per migrants che vegnan sur la ruta dal vest da l’Europa, scriva il secretariat.
RR novitads 15:00